**ระเบียบวาระที่ ......... เรื่อง การขับเคลื่อนการพัฒนาประเทศตามโครงการไทยนิยม ยั่งยืน จังหวัดอ่างทอง**

 จังหวัดอ่างทองมีพื้นที่ 968.372 ตารางกิโลเมตรหรือประมาณ 605,232.5 ไร่ แบ่งการปกครอง เป็น 7 อำเภอ 73 ตำบล 513 หมู่บ้าน ๓๒ ชุมชน ทม. 1 แห่ง ทต. ๒๑ แห่ง และ อบต. 4๓ แห่ง มีประชากรทั้งสิ้น 28๑,๒๙๖ คน เป็นชาย 13๔,๙๑๔ คน หญิง 14๖,๓๘๒ คน ครัวเรือนจำนวน ๙7,๙๑๕ ครัวเรือน

 การขับเคลื่อนโครงการไทยนิยม ยั่งยืน

 จังหวัดอ่างทองได้แต่งตั้งทีมขับเคลื่อนฯ ระดับตำบล จำนวน ๗๓ ทีม ลงปฏิบัติงานในพื้นที่ ๕๑๓ หมู่บ้าน ๓๒ ชุมชน ทั้งนี้จังหวัดอ่างทอง ได้จัดการประชุมเพื่อถ่ายทอดนโยบายและกรอบแนวทางการปฏิบัติงานให้แก่คณะกรรมการขับเคลื่อนการพัฒนาประเทศตามโครงการไทยนิยมยั่งยืน ระดับอำเภอ และทีมขับเคลื่อนฯ ระดับตำบล จำนวน ๓ รุ่น ในวันที่ ๑๖ และ ๑๙ กุมภาพันธ์ ๒๕๖๑

 ทีมขับเคลื่อนฯ ระดับตำบล ได้ลงพื้นที่เพื่อปฏิบัติงานตาม “โครงการไทยนิยม ยั่งยืน” ตามแผนการปฏิบัติงาน(Road Map) โดยมีผลกรดำเนินงาน ดังนี้

 การลงพื้นที่ ครั้งที่ ๑ ระหว่างวันที่ ๒๑ กุมภาพันธ์ – ๒๐ มีนาคม ๒๕๖๑ ลงพื้นที่แล้ว จำนวน ๕๔๕ หมู่บ้าน/ชุมชน คิดเป็นร้อยละ ๑๐๐.๐๐ มีผู้เข้าร่วมการประชาคม จำนวน ๕๓,๔๖๒ คน ปัญหาความต้องการจำนวน ๔,๕๔๙ ปัญหา

 การลงพื้นที่ครั้งที่ ๒ ระหว่างวันที่ ๒๑ มีนาคม – ๑๐ เมษายน ๒๕๖๑ ลงพื้นที่แล้ว จำนวน ๕๔๕ หมู่บ้าน/ชุมชน คิดเป็นร้อยละ ๑๐๐.๐๐ มีผู้เข้าร่วมจำนวน ๔๘,๕๗๓ คน

 การลงพื้นที่ครั้งที่ ๓ ระหว่างวันที่ ๑๑ เมษายน – ๑๕ พฤษภาคม ๒๕๖๑ ทีมขับเคลื่อนฯ ระดับตำบล ลงพื้นที่แล้ว จำนวน ๕๔๕ หมู่บ้าน/ชุมชน คิดเป็นร้อยละ ๑๐๐ มีผู้เข้าร่วมจำนวน ๔๗,๕๖๖ คน

 การลงพื้นที่ครั้งที่ ๔ ระหว่างวันที่ ๑๖ พฤษภาคม – ๓๐ มิถุนายน ๒๕๖๑ ทีมขับเคลื่อนฯ ระดับตำบล ลงพื้นที่แล้ว จำนวน ๕๔๕ หมู่บ้าน/ชุมชน คิดเป็นร้อยละ ๑๐๐.๐๐ มีผู้เข้าร่วมจำนวน๖,๙๖๘ คน (ข้อมูล ณ วันที่ ๒๕ มิถุนายน ๒๕๖๑ เวลา ๑๖.๓๐ น.)

 การดำเนินการเกี่ยวกับปัญหาความต้องการ ที่ได้รับจากเวทีประชาคมครั้งที่ ๑ ทีมขับเคลื่อนฯ ระดับตำบล ได้รับปัญหาความต้องการ จำนวน ๔,๕๔๙ ปัญหาความต้องการ ซึ่งทุกอำเภอได้จัดประชุมคณะกรรมการบริหารงานอำเภอ (กบอ.) เพื่อวิเคราะห์ปัญหาความต้องการแล้ว และได้จัดส่งปัญหาความต้องการที่สามารถแก้ไขได้ในพื้นที่ให้หน่วยงานที่เกี่ยวข้องในพื้นที่แล้วจำนวน ๓,๙๗๐ ปัญหา และจัดส่งปัญหาความต้องการที่เกินศักยภาพของหน่วยงานในพื้นที่รายงานจังหวัดอ่างทองแล้ว จำนวน ๔๔๘ ปัญหาความต้องการ ซึ่งจังหวัดได้จัดประชุมคณะทำงานวิเคราะห์ปัญหาความต้องการของหมู่บ้าน/ชุมชน ตามโครงการไทยนิยม ยั่งยืน เพื่อวิเคราะห์ จัดกลุ่ม แยกหน่วยงาน และนำเข้าที่ประชุมคณะกรรมการบริหารงานจังหวัดแบบบูรณาการ จังหวัดอ่างทอง (ก.บ.จ.อ่างทอง) พิจารณาให้ความเห็นชอบ เพื่อส่งมอบให้หน่วยงาน ที่เกี่ยวข้องแล้ว เมื่อวันที่ ๔ กรกฎาคม ๒๕๖๑

 ผลการดำเนินการตามโครงการพัฒนาคุณภาพชีวิตเพื่อขับเคลื่อนเศรษฐกิจฐานรากในพื้นที่ ตาม “โครงการไทยนิยม ยั่งยืน” (หมู่บ้าน/ชุมชนละสองแสนบาท) จัดประชุมประชาคมแล้วจำนวน ๕๔๕ หมู่บ้าน/ชุมชน คิดเป็นร้อยละ ๑๐๐ เสนอโครงการจำนวน ๗๙๓ โครงการ งบประมาณ ๑๐๘,๔๘๙,๒00 บาท

- ๒ -

 ๑) คณะกรรมการบริหารงานอำเภอ (กบอ.) พิจารณาอนุมัติโครงการฯ และจัดส่งให้จังหวัดอ่างทอง เมื่อวันที่ ๘ มิถุนายน ๒๕๖๑

 ๒) ผู้ว่าราชการจังหวัดอ่างทอง ให้ความเห็นชอบแผนปฏิบัติงาน/แผนการใช้จ่ายงบประมาณ (สงป.๓๐๑/คพฐ) แล้วเมื่อวันที่ ๑๓ มิถุนายน ๒๕๖๑

 ๓) กองจัดทำงบประมาณเขตพื้นที่ ๑๒ เห็นชอบแผนปฏิบัติงาน/แผนการใช้จ่ายงบประมาณแล้ว เมื่อวันที่ ๒๑ มิถุนายน ๒๕๖๑

 ๔) ที่ทำการปกครองจังหวัดอ่างทองโอนเงินเข้าบัญชีหมู่บ้าน เมื่อวันที่ ๒๗ มิถุนายน ๒๕๖๑

 ๕) หมู่บ้านเริ่มดำเนินการตามโครงการได้ตั้งแต่วันที่ ๒๗ มิถุนายน ๒๕๕๕๖๑ และดำเนินการแล้วเสร็จ พร้อมทั้งเบิกจ่ายงบประมาณครบถ้วนแล้ว เมื่อวันที่ ๒๖ กันยายน ๒๕๖๑

 สรุปผลการดำเนินโครงการของหมู่บ้าน/ชุมชน จำนวน ๕๔๕ หมู่บ้าน ๗๙๓ โครงการ แยกประเภทโครงการ และเรียงลำดับจากมากไปหาน้อยได้ดังนี้

 (๑) โครงการปรับปรุง/ซ่อมแซมถนน/สะพาน จำนวน ๑๙๓ โครงการ

 (๒) โครงการปรับปรุงเสียงตามสาย/ขยายเขตไฟฟ้าสาธารณะ จำนวน 120 โครงการ

 (๓) โครงการปรับปรุงศาลาประชาคม/โดม/อาคาร จำนวน ๑๑๖ โครงการ

 (๔) โครงการปรับปรุงภูมิทัศน์หมู่บ้าน/สิ่งแวดล้อม จำนวน 114 โครงการ

 (๕) โครงการขุดลอกแหล่งน้ำ ปรับปรุงท่อระบายน้ำ จำนวน 73 โครงการ

 (๖) โครงการปรับปรุงระบบประปา/ระบบกรองน้ำ จำนวน 67 โครงการ

 (๗) โครงการปรับปรุงลานกีฬา/เครื่องออกกำลังกาย จำนวน 67 โครงการ

 (๘) โครงการส่งเสริมกลุ่มอาชีพ จำนวน 2๗ โครงการ

 (๙) โครงการปรับปรุงลานตากพืชผลทางการเกษตร/โรงสี จำนวน ๑๖ โครงการ

 ๖) หมู่บ้าน/ชุมชนได้ดำเนินโครงการและเบิกจ่ายงบประมาณครบถ้วนแล้ว โดยมีผลการเบิกจ่าย ทั้งสิ้น ๑๐๘,๒๖๓,๔๑๑.๗๕ บาท (หนึ่งร้อยแปดล้านสองแสนหกหมื่นสามพันสี่ร้อยสิบเอ็ดบาทเจ็ดสิบห้าสตางค์) ส่งคืนเงินเหลือจ่าย ๒๒๕,๗๘๘.๒๕ บาท ดอกเบี้ย ๘๐,๘๑๑.๙๗ บาท และค่าปรับ ๙,๖๐๐ บาท

 จึงนำเรียนที่ประชุมเพื่อโปรดทราบ